ब’रे 2007 दे खीर च साबका राष्ट्रपति ते सेना प्रमुक्ख जनरल परवेज मुशर्रफ पास्सेआ बर्खास्तगी परैन्त चौधरी सुर्खियें च आए है। मुशर्रफ होरें इस शैंका च न्यायधीशें गी बर्खास्त करी दित्ता हा जे ओह् उंदे सत्ता च बने रौह्‌ने गी संवैधानिक रूपै कन्नै चुनौती देई सकदे न। विपक्ष दे नेता शरीफ होरें वकीलें दे सरकार वरोधी अभियान दा समर्थन कीता जेह्‌दे कन्नै पाकिस्तान च गतिरोध पैदा होई गेआ जित्थे सरकार आतंकवाद कन्नै निब्बड़ने ते अर्थबवस्था गी पटरी उप्पर आह्‌न्ने दी कोशश करा’रदी ऐ। प्रधानमंत्री युसुफ रजा गिलानी होरें टेलीविजन उप्पर राष्ट्र दे संबोधन च एह् घोषणा कीती जेह्‌दे परैन्त शरीफ होरें राजधानी इस्लामाबाद पास्सेआ जारी ‘लांग मार्च’ गी खत्म करने दी घोषणा कीती। गिलानी ने गलाया जे राष्ट्रपति जरदारी ते उंदे पास्सेआ कीते गे वादे दे मताबक ओह् मुक्ख न्यायाधीश समेत सब्भनै बर्खास्त न्यायाधीशें गी बहाल कीते जाने दी घोषणा करई न। चौधरी गी 21 मार्च गी मुक्ख न्यायाधीश पद उप्पर बहाल कीता जाग की जे इस्सै दिन पदस्थ मुक्ख न्यायाधीश सेवानिवृत्त होंङन।